Herbert Niilisk

Herbert Niilisk (18. veebruar 1930 Nabala vald – 16. oktoober 2006 Tõravere) oli eesti geofüüsik.

Herbert Niilisk sündis Nabala vallas. Õppis Haapsalu Gümnaasiumis. Tartu ülikooli lõpetas 1955. aastal geofüüsikuna.U. Veismann, R. Veskimäe, toim. Universum valguses ja vihmas. OÜ Revers Grupp, Tallinn 2005.

Töötas FAI (hiljem AAI) atmosfäärifüüsika sektoris alates 1955. aastast. Osales aktinomeetrilistes mõõtmistes ning sellekohase riistapargi väljatöötamises. Uuris taimkatte kiirgusrežiimi. 1965. aastal kaitses Tartu ülikoolis kandidaadiväitekirja "Mõnede põllukultuuride spektraalne kiirgusrežiim fotosünteetiliselt aktiivses spektripiirkonnas", juhendaja L. B. Krasilštšikov.

1966–1970 oli FAI teadusdirektor, edasi eksperimentaalastrofüüsika sektori vanemteadur. Alates 1967. aastast tegeles instituudi arvutuspargi arendamisega ning 1979. aastal hakkas juhtima rakendusmatemaatika sektorit. 1974. aastal osales vene uurimislaeval "Akadeemik Koroljov" AAI uurimisrühma koosseisus rahvusvahelises ekspedistsioonis TROPEX-74, kus tagas mõõtmisandmete arvutitöötluse.

Oli tegev mitmete vabariiklike ja üleliiduliste teadusürituste korraldamisel. Töötas AAI-s 1992. aastani.

Töid päikesekiirguse levi kohta taimkattes, konstrueerinud aparaate kiirgusrežiimi uurimiseks taimkattes.Tartu observatoorium Tõraveres. Koostanud Tõnu Viik. Aasta Raamat OÜ, Tõravere 2014.In Memoriam Herbert Niilisk. EFS aastaraamat 2006

Suri 16. oktoobril 2006 Tõraveres, maetud Nõo kalmistule.

Viited

Kategooria:Eesti geofüüsikud
Kategooria:Tartu Ülikooli matemaatika-loodusteaduskonna vilistlased
Kategooria:Nõo kalmistule maetud
Kategooria:Sündinud 1930
Kategooria:Surnud 2006